**ΑΠΑΝΤΗΣΕΙΣ ΓΙΑ ΤΟ ΠΡΟΤΕΙΝΟΜΕΝΟ ΘΕΜΑ ΠΑΝΕΛΛΗΝΙΩΝ ΕΞΕΤΑΣΕΩΝ ΗΜΕΡΗΣΙΩΝ ΚΑΙ ΕΣΠΕΡΙΝΩΝ ΓΕΝΙΚΩΝ ΛΥΚΕΙΩΝ**

**ΕΞΕΤΑΖΟΜΕΝΟ ΜΑΘΗΜΑ: ΝΕΟΕΛΛΗΝΙΚΗ ΓΛΩΣΣΑ**

**ΓΕΝΙΚΗΣ ΠΑΙΔΕΙΑΣ**

**ΔΙΚΑΣΤΙΚΗ ΑΝΕΞΑΡΤΗΣΙΑ – OΡΙΑ ΚΑΙ ΤΡΟΠΟΙ ΕΝΙΣΧΥΣΗΣ ΤΗΣ ΑΡΙΣΤΕΙΑΣ/ Η ΔΙΚΑΙΟΣΥΝΗ ΘΕΛΕΙ ΛΥΣΕΙΣ ΤΩΡΑ/ ΣΩΚΡΑΤΗΣ**

**ΘΕΜΑ Α**

**Α1.** Μία μεταβολή στο δικαστικό σώμα αρμόζει αφορά στο πώς διορίζονται οι δικαστές, με κατώτατο όριο ηλικίας τα 35 έτη και ανώτατο όριο εξόδου τους, το λιγότερο, τα 70 έτη. Επίσης, είναι αναγκαίο να συμμετέχουν οι άντρες και οι γυναίκες κατά το ίδιο ποσοστό και κατά τη θητεία τους να επαληθεύονται οι δεξιότητες, ο επαγγελματισμός και ο χαρακτήρας των υποψηφίων. Τέλος, επιβάλλονται αλλαγές σε θεσμούς που κλόνισαν την ισορροπία στον δικαστικό κλάδο, όπως το αυτοδιοίκητο των δικαστηρίων. (ΣΗΜΕΙΩΣΗ: Οι απαντήσεις βρίσκονται στις παραγράφους 3 και 4)

**ΘΕΜΑ Β**

**Β1. α.** Το ανώτατο κοινωνικό λειτούργημα είναι αναμφίβολα αυτό του δικαστή. (Κείμενο 1): Λ

(*Ο δικαστής ασκεί ένα λειτούργημα που μπορεί να χαρακτηριστεί ως το υψηλότερο λειτούργημα στην κοινωνία*)

**β.** Η διασφάλιση της δικαστικής ανεξαρτησίας από το Σύνταγμα αποτελεί τον αποκλειστικό τρόπο , για να προκύψει η δικαστική ανεξαρτησία . (Κείμενο 1): Λ

(*Η κατοχύρωση της δικαστικής ανεξαρτησίας πρέπει να είναι συνταγματικού επιπέδου, όπως είναι πράγματι στην Ελλάδα. Τούτο όμως δεν αρκεί.*)

**γ.** Οι απαιτήσεις για την ένταξη στην Εθνική Σχολή Δικαστών αρμόζει να μετριαστούν. (Κείμενο 1): Σ

(*Τέλος, σημαντική συμβολή για την ενίσχυση … Στην προώθηση του στόχου αυτού μπορεί να συμβάλει η αυστηροποίηση των προϋποθέσεων εισαγωγής στην Εθνική Σχολή Δικαστών*)

**δ.** Τα αυξημένα κρατικά έξοδα για τη Δικαιοσύνη δεν έρχονται σε επαφή με τη ρίζα του προβλήματος . (Κείμενο 2): Σ

(*Έτσι, διατυπώθηκαν προτάσεις όπως … η αύξηση των κρατικών δαπανών για τη Δικαιοσύνη, …Προφανώς όλες αυτές οι προτάσεις δίνουν λύσεις σε πολλά επιμέρους προβλήματα. Δεν ακουμπούν όμως τον πυρήνα του προβλήματος.*)

**ε.** Τελικά, ολιγάριθμοι δικαστές και εισαγγελείς στην Ελλάδα λειτουργούν με τιμιότητα. (Κείμενο 2) : Λ

(*Γιατί το αξίζουν οι έλληνες δικαστές και εισαγγελείς, που στη συντριπτική τους πλειονότητα εργάζονται με εντιμότητα και δυναμισμό*.)

**Β2. α.** *Επιβάλλεται, λοιπόν, άμεσα να αλλάξει ο τρόπος επιλογής των δικαστών.*: α)Πιθανότητα: Είναι πιθανόν, λοιπόν, άμεσα να αλλάξει ο τρόπος επιλογής των δικαστών.

β)Ευχή: Μακάρι, λοιπόν, άμεσα να αλλάξει ο τρόπος επιλογής των δικαστών.

**β.** Η πρόθεση του συγγραφέα είναι να καταγγείλει/καυτηριάσει θεσμούς που κλόνισαν την ισορροπία στον δικαστικό κλάδο, όπως το αυτοδιοίκητο των δικαστηρίων. Για να επιτύχει τον στόχο του, ο συγγραφέας χρησιμοποιεί σχήμα λόγου, συγκεκριμένα μεταφορές και αποδοκιμαστικά σχόλια (*το λεγόμενο «αυτοδιοίκητο» των δικαστηρίων, το οποίο μετέτρεψε τα μεγάλα δικαστήρια της χώρας σε εκλογικές πασαρέλες ενώ καλλιέργησε μόνιμες πικρίες και έντονα αρνητικά συναισθήματα*./ *εκλογική πελατεία/* *Ήταν στην ουσία μία επινόηση των συνδικαλιστών του κλάδου, για να μπορούν να εκλέγονται οι ίδιοι ως προϊστάμενοι, αφού είχαν ήδη έτοιμη εκλογική πελατεία.*). Με αυτόν τον τρόπο, ο συγγραφέας επιτίθεται στο ήθος συγκεκριμένων προσώπων, συγκεκριμένα των δικαστικών συνδικαλιστών, που χρησιμοποίησαν το αυτοδιοίκητο των δικαστηρίων , για να ψηφίζονται οι ίδιοι ως προϊστάμενοι.

**Β3.** α)*Το πρόβλημα όμως δεν είναι αν η ρύθμιση αυτή είναι αντισυνταγματική (ασφαλώς δεν είναι)*

β)*αλλά αν είναι κακή νομοθετική ρύθμιση (που είναι)*

γ)*Κατά τη γνώμη μου, που την έχω ήδη εκφράσει δημόσια, η άστοχη αυτή πολιτική απόφαση δεν είναι καθόλου αναγκαία για την αντιμετώπιση της βίας στα πανεπιστήμια*. δ)*Υπάρχουν άλλοι αποτελεσματικότεροι τρόποι*.

ε)*Εύχομαι η εφαρμογή να αποτραπεί και τα πανεπιστήμια να μη γνωρίσουν κάτι πρωτόγνωρο στην ιστορία τους, που δεν αρμόζει σε πανεπιστήμιο.*

Μέσω της έκφρασης των συγκεκριμένων σχολίων, ο συγγραφέας παραθέτει την άποψή του σχετικά με την καθιέρωση της πανεπιστημιακής Αστυνομίας, αναφέροντας ότι συνδέεται με ακατάλληλη νομοθετική ρύθμιση που δεν θα συμβάλει στην καταπολέμηση της βίας στα πανεπιστήμια. Αντιθέτως, υφίστανται άλλες μέθοδοι που είναι καταλληλότερες για αυτόν τον σκοπό.

**ΘΕΜΑ Γ**

**Γ1.** Αρχικά, οι δικαστές, κατά τη διάρκεια της αγόρευσης των κατηγόρων του Σωκράτη, δεν ασχολούνται με αυτή, αλλά τρώνε και κοιμούνται, όπως αισθητοποιείται με τη χρήση οπτικής και ακουστικής εικόνας. (*Όσο μιλούσαν…ρυθμικά*) Ακόμα, ευχαριστιούνται, όταν ο Σωκράτης προτείνει τιμωρία για τον εαυτό του και γελάνε , καθώς η προτεινόμενη αυτή τιμωρία είναι να τρέφεται δωρεάν στο Πρυτανείο. Τα συγκεκριμένα εκφράζονται μέσω σχολίων του αφηγητή, τα οποία φανερώνουν τη στάση του υπέρ του φιλοσόφου (*Τους ζεμάτιζε τόσες ώρες ο ήλιος … χαλούσε το κέφι./φώναξαν ούλοι χαρούμενα/απελέκητοι χωριάτες*). Ωστόσο, όταν ο Σωκράτης προτείνει να λάβει τους μισθούς όλων τους, οργίζονται τόσο πολύ, ώστε αντιδρούν με βίαιο τρόπο, όπως αναφέρεται με τη χρήση μεταφορών, που προσδίδουν ζωντάνια και παραστατικότητα (*Οι δικαστάδες λυσσάξανε./…για να τον ξεσκίσουνε*).

Η στάση των δικαστών είναι απαράδεκτη, διότι επιβάλλεται να εξετάζουν λεπτομερώς τις αγορεύσεις, ώστε να λάβουν ορθές αποφάσεις. Επίσης, δεν πρέπει να είναι εκδικητικοί, αλλά αντικειμενικοί και να μην αντιδρούν βίαια προς τους κατηγορούμενους, ειδικά αν είναι μεγάλης ηλικίας και υψηλού κύρους, όπως ο Σωκράτης.

**ΘΕΜΑ Δ**

**Δ1.**

ΔΙΚΑΣΤΕΣ ΚΑΙ ΠΟΛΙΤΕΣ

ΠΡΟΛΟΓΟΣ: Ο θεσμός της Δικαιοσύνης, αναμφίβολα, επηρεάζει σε πολύ μεγάλο βαθμό την πανανθρώπινη κοινωνία διαχρονικά και παγκοσμίως.. Ωστόσο, το έργο των δικαστών δεν είναι εύκολο και η συμπεριφορά τους αρμόζει να χαρακτηρίζεται από συγκεκριμένα γνωρίσματα, όπως διαπιστώθηκε και από πρόσφατες σχετικές δημοσκοπήσεις.

(ΚΥΡΙΩΣ ΘΕΜΑ- Α΄ ΖΗΤΟΥΜΕΝΟ) (α) Οι δικαστές είναι απαραίτητο να συνειδητοποιούν ότι από τις αποφάσεις τους κρίνεται η πορεία των διαδίκων. Επομένως, η ευθύνη για αυτές ανήκει στους ίδιους και δεν πρέπει να επηρεάζονται από εξωγενείς παράγοντες.

(β)Οι δικαστές αρμόζει να χαρακτηρίζονται από ευσυνειδησία και να έχουν αποβάλει την τάση για κατάχρηση της πολύ μεγάλης εξουσίας τους. Με αυτόν τον τρόπο, θα οδηγηθούν στην ανεξαρτησία τους.

(γ)Είναι αναγκαίο για τους δικαστές να διερευνούν λεπτομερώς το κατά πόσο οι νόμοι ευθυγραμμίζονται με το Σύνταγμα. Αυτό θα έχει ως αποτέλεσμα οι νόμοι να υλοποιούνται με τον καταλληλότερο δυνατό τρόπο.

ΜΕΤΑΒΑΤΙΚΗ ΠΑΡΑΓΡΑΦΟΣ: Επίσης, παρόλα τα περιστατικά δικαστικών σφαλμάτων και διαφθοράς , ο πολίτης επιβάλλεται να ανθίσταται/ αντιστέκεται στην παραβίαση των δημοκρατικών νόμων.

(α)Η ανυπακοή στους νόμους συχνά εκφράζεται με δολοφονίες ανθρώπων που διαπράττονται αναίτια. Αυτό έχει ως συνέπεια να παραβιάζεται το δικαίωμα στη ζωή και η κοινωνία να στερείται αξιόλογα μέλη της.

(β)Η ασέβεια προς τους νόμους εκφράζεται με οικονομικά εγκλήματα , με συνεπαγόμενο/αποτέλεσμα ένας μεγάλος αριθμός ανθρώπων να μην διαθέτουν τα απαραίτητα μέσα, για να καλύψουν τις βασικές καταναλωτικές τους ανάγκες.

(γ)Ορισμένα πολιτικά πρόσωπα εκμεταλλεύονται την διαβρωμένη/ παρακμασμένη κοινωνική κατάσταση , προσπαθώντας να αυξήσουν την ισχύ τους με την παραπλάνηση της κοινής γνώμης. Συνεπώς, δικαιολογούν τις παράνομες πράξεις των πολιτών.

ΕΠΙΛΟΓΟΣ: Συνοψίζοντας, η συμπεριφορά των δικαστών αρμόζει να διαθέτει συγκεκριμένα χαρακτηριστικά αλλά και ο πολίτης πρέπει να σέβεται τους δημοκρατικούς νόμους σε κάθε περίπτωση, διότι με αυτόν τον τρόπο η κοινωνία θα αναβαθμιστεί.

Ονοματεπώνυμο συντάκτη

**ΟΡΟΣΗΜΟ ΠΕΙΡΑΙΑ & ΚΕΡΑΤΣΙΝΙΟΥ-ΔΡΑΠΕΤΣΩΝΑΣ**